
23-TA-3199: Rīkojuma projekts (Apstiprināšana, iecelšana amatā, speciālās dienesta pakāpes piešķiršana)
Par Ginta Sīviņa atbrīvošanu no Rīgas brīvostas valdes locekļa amata un Sanda Šteina iecelšanu Rīgas brīvostas valdes locekļa amatā
TA saskaņojamie dokumenti
Rīkojuma projekts 1.0
Anotācija (ex-ante) 1.0
MK sēdes protokollēmuma projekts 1.0
Personas dzīves gaitas apraksts (CV) 1.0

Tieslietu ministrija

12.12.2023.
Atzinuma sniegšanas termiņš

	1.
	Rīkojuma projekts
 Saskaņā ar Rīgas brīvostas likuma 6. panta pirmo daļu:
1. Atbrīvot ekonomikas ministra izvirzīto pārstāvi Gintu Sīviņu no Rīgas brīvostas valdes locekļa amata.
2. Iecelt ekonomikas ministra izvirzīto pārstāvi Sandi Šteinu Rīgas brīvostas valdes locekļa amatā. 
	Priekšlikums
Projekts ir sagatavots saskaņā ar Rīgas brīvostas likuma 6. panta pirmo daļu, kas noteic, ka ostas pārvaldes augstākā lēmējinstitūcija ir Ostas valde, un tās locekļus amatā ieceļ un no amata atbrīvo "Likuma par ostām" 8. pantā noteiktajā kārtībā.
Saskaņā ar 2022. gada 10. februārī pieņemto likumu "Grozījumi Likumā par ostām" 8. pants tika izslēgts. Likumprojekta "Grozījumi Likumā par ostām" sākotnējās ietekmes novērtējuma ziņojumā (anotācijā) norādīts, ka, kapitālsabiedrības struktūru un pārvaldību regulē Publiskas personas kapitāla daļu un kapitālsabiedrību pārvaldības likums, tādēļ no Likuma par ostām tiek izslēgts 8. un 9. pants, kas līdz šim ietvēra regulējumu par ostas pārvaldības struktūru un ierobežojumiem valdes locekļiem ostās un nepieciešamību Ministru kabinetam izdot Rīgas ostas un Ventspils ostas nolikumus.
Tieslietu ministrijas ieskatā šajā gadījumā būtu piemērojams Publiskas personas kapitāla daļu un kapitālsabiedrību pārvaldības likums, līdz ar to lūdzam precizēt atsauci uz projekta izdošanas tiesisko pamatu.
Attiecīgi aicinām precizēt arī projekta anotācijā iekļauto informāciju.
Piedāvātā redakcija
-
	Zane Pērkone-Kadeģe (TM)

	2.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums
Projekta anotācijā tiek norādīts, ka Ministru kabineta 2020. gada 28. janvāra noteikumu Nr. 61 "Rīgas brīvostas pārvaldes nolikums" 14. punkts paredz termiņu, uz kuru personas ieceļamas valdes locekļa - uz pieciem gadiem, taču minētais regulējums neparedz ierobežojumu, ka jauns ekonomikas ministra virzīts pārstāvis ieceļams Rīgas brīvostas valdes locekļa amatā tikai pēc tam, kad iepriekšējam ir izbeidzies pilnvaru termiņš. Līdz ar to nepastāv ierobežojumu atbrīvot no amata Rīgas ostas valdē iecelto pārstāvi un iecelt šajā amatā jaunu.
Ņemot vērā projekta anotācijā ietverto informāciju, iesakām pilnveidot tiesisko regulējumu ostas valžu locekļu iecelšanā, lai būtu nepārprotami skaidrs, ka personas ieceļ un atceļ no valdes locekļa amata neatkarīgi no amatā pavadītā laika.
Piedāvātā redakcija
-
	Zane Pērkone-Kadeģe (TM)



